หุ้นไทยภาคเช้าปิดลบ 25.30 จุด
เช้าวันนี้ดัชนีหุ้นไทยปิดที่ระดับ 946.33 จุด ลดลง 25.30 จุด หรือ 2.60% มีมูลค่าการซื้อขาย 10,544.89 ล้านบาท
18 ต.ค. 2554

เช้าวันนี้ดัชนีหุ้นไทยปิดที่ระดับ 946.33 จุด ลดลง 25.30 จุด หรือ 2.60% มีมูลค่าการซื้อขาย 10,544.89 ล้านบาท




ดัชนีหุ้นไทยเช้าวันนี้(18 ต.ค.54 )ปรับตัวลดลงแรงตั้งแต่เปิดการซื้อขาย หลังนักลงทุนกังวลความเห็นของรัฐมนตรีคลังเยอรมันที่ระบุว่ายังไม่มีแนวทางแก้ไขปัญหาหนี้ยูโรโซนในการประชุมผู้นำอียู 23 ต.ค.นี้ นอกจากนี้นักลงทุนยังกังวลเกี่ยวกับสถานการณ์น้ำท่วมที่ยังอยู่ในขั้นวิกฤติ ส่งผลให้ดัชนีภาคเช้าปิดที่ระดับ 946.33 จุด ลดลง 25.30 จุด หรือ 2.60% มีมูลค่าการซื้อขาย 10,544.89 ล้านบาท
5 อันดับหุ้นที่มีมูลค่าการซื้อขายสูงสุด1. IVL ปิดที่ 33.25 บาท ลดลง 2 บาท หรือ 5.67% มูลค่าการซื้อขาย 887.15 ล้านบาท2. PTT ปิดที่ 292 บาท ลดลง 8 บาท หรือ 2.67% มูลค่าการซื้อขาย 836.42 ล้านบาท3. CPF ปิดที่ 29.25 บาท ลดลง 0.50 บาท หรือ 1.68% มูลค่าการซื้อขาย 694.90 ล้านบาท4. SCC ปิดที่ 299 บาท ลดลง 7 บาท หรือ 2.29% มูลค่าการซื้อขาย  641.06 ล้านบาท5. BBL ปิดที่ 142 บาท ลดลง 5.50 บาท หรือ 3.73% มูลค่าการซื้อขาย 513.46 ล้านบาท 
บริษัทหลักทรัพย์(บล.)ฟิลลิป ระบุว่า ตลาดหุ้นไทยวันนี้อ่อนตัวลง หลังถูกล้อมกรอบด้วยปัจจัยลบทั้งจากภายนอก-ภายใน ขณะที่นักลงทุนกลับมาวิตกเรื่องวิกฤติหนี้ยุโรปอีกระลอกหลัง ผิดหวังความเห็นของรมว.คลังเยอรมนีที่กล่าวว่าการประชุมสุดยอดอียูในช่วงสุดสัปดาห์นี้จะไม่มีการออกมาตรการขั้นเด็ดขาดเพื่อแก้ไขวิกฤติหนี้ยูโรโซน อีกทั้งสถานการณ์น้ำท่วมในไทยยังอยู่ในขั้นเฝ้าระวังเป็นรายวัน โดยเฉพาะการท่วมเข้ามายังในเขตกรุงเทพฯชั้นใน ดัชนีมีโอกาสอ่อนตัวลงที่ระดับ 950 จุดได้ ส่วนแรงซื้อต่างชาติในปริมาณมากทั้งในตลาดหุ้นและอนุพันธ์อาจทำได้เพียงเป็นตัวช่วยประคองการอ่อนตัว สำหรับกลยุทธ์การลงทุนเน้นถือเงินสดให้มาก เก็งกำไรระยะสั้นไม่เกิน 25% ของพอร์ต